laion/Wikipedia-Exotic huggingface dataset:
עומר דגן

עומר דגן (נולד ב-9 ביולי 1976) הוא קצין צה"ל בדרגת תת-אלוף, ששימש כמפקד יחידת המחשוב לוט"ם מנובמבר 2019 עד מאי 2023. נולד וגדל בקיבוץ גת. בשנת 1994 התגייס לצה"ל לקורס תכנות בממר"ם ושירת כמתכנת במא"ם. בשנת 1997 סיים קורס קצינים ומונה למפקד קורס תכנות בבסמ"ח, תפקיד בו שירת עד 1999. בהמשך מילא תפקידי פיקוד ותוכנה והוביל פרויקטי מחשוב מבצעיים. בשנים 2006 ועד 2009 שימש כראש לשכתו של עמי שפרן, ראש אגף התקשוב. בין 2009 ו-2015 שימש בשלושה תפקידי ראש ענף, בדרגת סגן אלוף. בשנת 2015 מונה למפקד יחידת מצפ"ן, בית התוכנה של לוט"ם, ושימש בתפקיד זה עד 2017. לאחר מכן שירת כרמ"ח בחטיבת ההגנה בסייבר באגף התקשוב, אשר דגן היה ממקימיה. בשנת 2018 מונה לראש מנהלת הטרנספורמציה הדיגיטלית הראשון באגף התקשוב לאחר שהוביל את עבודת המטה להקמתה. ביוני 2019 הועלה לדרגת תת-אלוף ובנובמבר 2019 מונה למפקד לוט"ם, במקומו של תא"ל רמי מלאכי. במאי 2023 הוחלף על ידי תא"ל יעל גרוסמן. דגן בעל תואר ראשון במדעי המחשב ומתמטיקה מאוניברסיטת בר-אילן ותואר שני במדעי המדינה עם התמחות בביטחון לאומי ודיפלומטיה מאוניברסיטת תל אביב. דגן מתגורר ברעננה ונשוי לד״ר נעה דגן ולהם לשלושה ילדים. מדיה וקבצים בנושא עומר דגן בוויקישיתוף כתבות אבי בליזובסקי, ‏"נותנים לדורות ה-Y וה-Z לממש את יכולותיהם", באתר "אנשים ומחשבים", 17 באפריל 2016 יוסי הטוני, ‏"התקשוב הצה"לי תורם לביטחונה ולחוסנה של ישראל", באתר "אנשים ומחשבים", 21 בנובמבר 2019 יוסי הטוני, ‏כך התנהל התרגיל המבצעי הראשון של יחידת לוטם, באתר "אנשים ומחשבים", 6 בדצמבר 2020 אורי ברקוביץ', ‏"וידאנו שלענקיות הטק לא תהיה אפשרות להשבית את הענן של המדינה”, באתר גלובס, 16 ביוני 2021 יוסי הטוני, ‏"שומר החומות – המבצע הראשון שבו הדיגיטל סייע ישירות לאפקטיביות המבצעית", באתר "אנשים ומחשבים", 22 ביוני 2021 יניב הלפרין, ‏"היעד: שהלוחם יקבל את המידע בטלפון, כמו באזרחות", באתר "אנשים ומחשבים", 1 בנובמבר 2021 אילנה קוריאל, המעבר של צה"ל לנגב רצוף כוונות טובות. האם הוא יצליח?, באתר ynet, 21 באפריל 2022 יוסי הטוני, ‏"הדיגיטל הפך ממאפשר למכפיל כוח מבצעי בצה"ל", באתר "אנשים ומחשבים", 8 בינואר 2023 יוסי הטוני, ‏צה"ל הולך לפרויקט IT ענק: מקים מערכת שכר חדשה, באתר "אנשים ומחשבים", 19 בינואר 2023 ראיונות פרק 19 בפודקאסט MamraMic עם יוסי מלמד ורועי אייזנמן, מפקד לוט"ם תת-אלוף עומר דגן, 17 במאי 2020 מפקד לוט״ם: "היכולות הדיגיטליות של צה"ל יכפילו כח בשדה הקרב" | סיליקון ואדי - פרק 3 עם תא"ל עומר דגן, מראיין יוסי מלמד, 27 ביולי 2023 מכתביו עומר דגן וליאור בר-לב, ‏בדרך לעליונות דיגיטלית עוצרים בדלפי, בין הקטבים ‏10 בינואר 2020
בית"ר ירושלים (כדורגל חופים)

בית"ר ירושלים היא קבוצת כדורגל חופים ישראלית מהעיר ירושלים, המשחקת בליגה הישראלית בכדורגל חופים. צבעי התלבושת של הקבוצה הם שחור וצהוב. בית"ר ירושלים נוסדה בשנת היווסדותה של ליגת הכדורגל חופים בשנת 2007 בשם "שווה שווה ירושלים" המארגן והממן העיקרי ובעלי הקבוצה מאז הקמתה הוא שחקן העבר של בית"ר ירושלים בכדורגל, שמוליק לוי. כבר בעונה השנייה סיימה הקבוצה כסגנית אלופה, כשהפסידה 6:7 לאלופה נסיכי חדרה. כמו כן סיימה הקבוצה פעם אחת במקום השלישי. בשנים לאחר מכן לא הצליחה הקבוצה להתרומם ולהגיע לשלבי הגמר. מאז 2010 קרויה הקבוצה "בית"ר ירושלים" ועונדת את סמל קבוצת הכדורגל של העיר. הקהל של בית"ר ירושלים בכדורגל חופים מבוסס בעיקר על אוהדי בית"ר ירושלים בכדורגל. ארגון האוהדים של הקבוצה "לה פמיליה" המוכר מענף הכדורגל, עוזר לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים. וניתן לראות התקהלות של הארגון ואוהדים רבים סביב הקבוצה במשחקיה, שאוהדים גם את קבוצת הכדורגל. סגל לאליפות ישראל בכדורגל חופים לעונת 2024 מעודכן לאליפות ישראל בכדורגל חופים לעונת 2024 ליגת בנק יהב בכדורגל חופים סגנית (1): 2008 מקום שלישי (1): 2010 בית"ר ירושלים-כדורגל חופים, ברשת החברתית פייסבוק בית"ר ירושלים - כדורגל חופים, ברשת החברתית אינסטגרם
בויגה המנגרובים

בויגה המנגרובים (שם מדעי: Boiga dendrophila) הוא מין של נחש מהסוג בויגה שבמשפחת הזעמניים. הוא מצוי בטבע בדרום-מזרח אסיה. נחש זה גדול יחסית לבני משפחתו ומגיע לאורך של 1.8–2.4 מטרים. צבעו שחור מלמעלה וצהוב מלמטה, עם רצועות צהובות על גבו. הראש רחב עם עיניים בולטות ושחורות, ולסתות צהובות בעלות פסים שחורים לאורכם. הנחש בעל ניבים ארסיים אך הם מצויים בחלק האחורי של הגולגולת הרחבה שלו. ניבים אלה שווים באורכם לשאר השיניים והם מזריקים ארס חלש יחסית והם אינם מסוכנים לאדם. תפוצת הנחש במדינות דרום-מזרח אסיה: קמבודיה, בורמה, סינגפור, תאילנד, וייטנאם, הפיליפינים, מלזיה ואינדונזיה (באיים: בנקה, בליטונג, בורנאו, ג'אווה, ריאו, סולאווסי וסומטרה). תפוצתו היא בעיקר ביערות גשם ורק לעיתים הוא מצוי בביצות מנגרובים, מהם קיבל את שמו. עם זאת, מסוגל הנחש לשחות ולטפס על עצים היטב. הנחש פעיל לילה. והוא ניזון בעיקר מלטאות, נחשים אחרים, יונקים קטנים ועופות אותם הוא הורג בארסו, לעיתים נדירות הוא ניזון גם מדו-חיים או מדגים. לעיתים משמש נחש זה כחיית מחמד. Boiga dendrophila annectens Boiga dendrophila dendrophila Boiga dendrophila divergens Boiga dendrophila gemmicincta Boiga dendrophila latifasciata Boiga dendrophila levitoni Boiga dendrophila melanota Boiga dendrophila multicincta Boiga dendrophila occidentalis מדיה וקבצים בנושא בויגה המנגרובים בוויקישיתוף בויגה המנגרובים, באתר ITIS (באנגלית) בויגה המנגרובים, באתר NCBI (באנגלית) בויגה המנגרובים, באתר GBIF (באנגלית) בויגה המנגרובים באתר הרשימה האדומה של IUCN
בית"ר ירושלים (פירושונים)

האם התכוונתם ל... בית"ר – אגודת ספורט ישראלית, השייכת למרכז בית"ר וממוקמת בעיר ירושלים בית"ר ירושלים – מועדון הכדורגל של בית"ר ירושלים בית"ר ירושלים (כדורסל) – מועדון הכדורסל של בית"ר ירושלים בית"ר ירושלים (כדורגל נשים) – מועדון הכדורגל נשים של בית"ר ירושלים בית"ר ירושלים (כדורגל חופים) – מועדון הכדורגל חופים של בית"ר ירושלים
מנהג (פירושונים)

האם התכוונתם ל... מנהג – התנהגות מקובלת בחברה נורמה – מנהג בסוציולוגיה מנהג (יהדות) – מנהג ביהדות מנהג המדינה – מנהג במשפט העברי מנהג (משפטים) – מנהג במשפט בישראל "המנהג הבינלאומי" – מנהג במשפט הבינלאומי
חפרית האגן הגדול

חפרית האגן הגדול (שם מדעי: Spea intermontana) היא מין של קרפדה מהמשפחה חפריתיים אמריקאים המצויה ברחבי אמריקה הצפונית. קרפדה זו חיה בטבע ביערות וחורשים של אורני זפת, בתות, שדות מרעה ופרריה וכן בכמה מדבריות עד לגובה 2,600 מטר. תפוצתה היא מדרום קולומביה הבריטית, לאורך וושינגטון ואורגון עד לדרום איידהו, לאורך נבאדה וביוטה. כמו כן אוכלוסיות קטנות שלה נמצאות בקליפורניה, אריזונה, קולורדו וויומינג. הקרפדה קטנה בגודלה, באורך 3.8–6.3 סנטימטרים והיא בעלת עור לח בצבע אפור בהיר, אפור-זית עד חום והיא בעלת כתמים חומים על עורה עם זוג פסים דקים ולבנים לאורך גבה. היא בעלת עיניים גדולות דמויות עין החתול היכולות לראות בחשיכה, ובעלות סימנים כהים סביב העין. לקרפדה כפות רגליים רחבות וקשיחות עם קרומי שחייה. היא משתמשת בכפות עטופות הקרין כדי לחפור בזריזות מחילה באדמה. החפרית מצויה במחילה במשך מרבית הימים החמים ויוצאת בלילות, או לאחר ירידת גשם חזק. הקרפדה שוכנת בסביבה הקרובה לשלוליות, בריכות או גדות אגמים ונהרות רדודים. היא מתרבה באביב ואז הזכרים הגדולים קוראים לנקבות ומתחרים ביניהם עליהן. הנקבות מטילות במים 200–500 ביצים, אם כי בשבי יכולים להטיל מעל 1,000. מאותו רגע הם עוזבים את הביצים והראשנים הגדלים במים. ראשני החפרית צריכים לגדול מהר עקב תנאי היובש והם בוקעים תוך 4 ימים וגדלים במהירות תוך 4–8 שבועות, על פי התנאים והמזון שהם אוכלים. הראשנים מתפתחים עם כמה צורות כשלחלק מהם פיות צרים והם מתאימים לאכילת אצות וצמחייה או חרקים קטנים בעוד אחיהם הגדולים בעלי פיות גדולים יותר והם הופכים לקניבלים הטורפים את אחיהם. הקרפדות הבוגרות טורפות מינים רבים של חסרי חוליות ומיני חרקים ובעצם כל דבר שהם יכולים לבלוע והן צדות בעיקר בלילה ולאחר ירידת גשם חזק. הן מתגוננות מטורפים באמצעות בלוטות על העור המייצרות רעל שדוחה את רוב הטורפים. מדיה וקבצים בנושא חפרית האגן הגדול בוויקישיתוף חפרית האגן הגדול, באתר ITIS (באנגלית) חפרית האגן הגדול, באתר NCBI (באנגלית) חפרית האגן הגדול, באתר האנציקלופדיה של החיים (באנגלית) חפרית האגן הגדול, באתר GBIF (באנגלית) חפרית האגן הגדול באתר הרשימה האדומה של IUCN
נוט (מיתולוגיה נורדית)

במיתולוגיה הנורדית, נוט (בנורדית עתיקה: Nótt) היא בתו של הענק נרפי מקבוצת הוואניר המשמשת כהאנשה של הלילה. נוט היא אשתו של דלינג, אמו של דאג ושל יורד וסבתו של ת׳ור. בסטנזות 24–25 ב"בלדה של ואפת׳רוד'ניר" באדה הפואטית האל אודין, המוסווה כגאגנראד'ר, שואל את הענק ואפת'רוד'ניר מאין הגיעו היום, הלילה והמחזוריות שלהם. הענק משיב שדלינג הוא אביו של היום ואילו נוט היא אמו. בסטנזות 13–14 באותה הפואמה אודין מספר על סוסה של נוט, רים-פקסי, שמביא את הלילה בכל ערב לאלים ובבוקר מותיר אחריו שובל, הטל. נוט מוזכרת בקצרה גם בפואמות "דברי אלוויס" ו"דברי זיגדריפה". בסטזה 30 ב"דברי אלוויס" שואל ת׳ור את הגמד אלוויס כיצד נקרא הלילה "שהביא נרפי". ב"דברי זיגדריפה" לאחר שהולקיריה זיגדריפה מתעוררת משנתה המכושפת על ידי הגיבור סיגורד היא פוצחת בתפילה ומזכירה בה את נוט, דאג וצאצאיהם. שושלת היוחסין של נוט מתואר ב"הטעיה של גילבי", החלק השני של האדה הפרוזאית. בפרק העשירי ב"הטעיה של גילבי" הנעלה מספר לאודין המסווה כאדם פשוט, גנגלר, על מקורם של היום והליל. לדבריו לנפיל נרפי ששכן ביוטונהיים הייתה בת, נוט, בעלת צבע עור כהה האופייני לענקים. נוט נישאה בתחילה לנגלפרי והיה להם בן יחיד - אוד' (Auðr). היא נישאה בשנית לאנאר ולזוג נולדה בת - יורד - ההאנשה של "ארץ". בנישואיה השלישיים היא התתחתנה עם דלינג וילדה לו את דאג. אודין העניק לאם ולבנה שני סוסים ושתי מרכבות וביקש מהם לרכוב זה אחר זה מסביב לארץ, במחזוריות של יממה. לסוסה של נוט קוראים רים-פקסי, "רעמת כפור" ואילו הסוס של דאג נקרא סקין-פקסי, "רעמת בוהק". ארבעת כתבי היד שיש בידינו ל"הטעיה של גילבי" נבדלים בתיאור הקשרים המשפחתיים. בעוד שלפי כתב היד העתיק ביותר יורד היא אשתו של דלינג ואמו של דאג, בשלושת כתבי היד האחרים נוט ממלאת את התפקיד. יש הטוענים שהמעתיק של כתב היד העתיק (או אחד מהמעתיקים הקודמים לו) רצה לקצר את הטקסט המקורי ופישט את קשרי המשפחה. נוט מוזכרת גם בחלקה השלישי של האדה הפרוזאית, "שפת השירה". נוט מוצעת כדרך לתיאור ארץ ("בתה של נוט") וכדרך לתיאור זמן. גם סוסיהם של נוט ודאג מוזכרים כאלו שמושכים ומביאים את הליל. מדיה וקבצים בנושא נוט בוויקישיתוף Haukur Thorgeirsson (2008). "Hinn fagri foldar son" as published in Gripla XIX, pages 159—168. Árni Magnússon Institute for Icelandic Studies
גאל ביגירימאנה

גאל ביגירימאנה (באנגלית: Gaël Bigirimana; נולד ב-22 באוקטובר 1993) הוא כדורגלן בורונדי המשחק בעמדת הקשר ביאנג אפריקנס. ביגירימאנה נולד בבוג'ומבורה לאב בורונדי ולאם רואנדית. בגיל צעיר עבר עם משפחתו לאוגנדה וכשהיה בן 11 הגיע עם משפחתו לממלכה המאוחדת, בה קיבל מעמד של פליט. בגיל 12 הצטרף לאקדמיה לכדורגל של קובנטרי סיטי. ב-8 באוגוסט 2011 ביגירימאנה ערך את הופעת הבכורה שלו בקבוצה הבוגרת בהפסד 1-0 ללסטר סיטי. במרץ 2012 נבחר ל"חניך השנה" בפוטבול ליג צ'מפיונשיפ. ב-6 ביולי 2012 ביגירימאנה חתם בניוקאסל יונייטד מהפרמייר ליג. ב-23 באוגוסט, ביגירימאנה ערך את הופעת הבכורה שלו בתיקו 1-1 נגד אטרומיטוס במסגרת מוקדמות הליגה האירופית. ב-2 בספטמבר 2012 ביגירימאנה, ערך את הופעת הבכורה שלו בפרמייר ליג בתיקו 1-1 נגד אסטון וילה. ב-3 בדצמבר הבקיע את שער הבכורה שלו בקבוצה בניצחון 0-3 נגד ויגאן את'לטיק. ב-2 בפברואר 2015 הושאל לגלאזגו ריינג'רס עד לסיום העונה, אך מטעמי בריאות הוא מעולם לא רשם דקות משחק בקבוצה. ב-16 בנובמבר 2015, ביגירימאנה הושאל לתקופה קצרה לקובנטרי סיטי עד ל-3 בינואר 2016. בהמשך, תקופת השאלתו הוארכה עד ל-24 בינואר ולאר מכן עד לסיום העונה. ב-26 באוגוסט 2016 ביגירימאנה חתם על חוזה לעונה אחת בקובנטרי. ב-9 בנובמבר 2016 ביגירימאנה הבקיע את שער הבכורה שלו במועדון בניצחון 2-4 נגד ויקומבי וונדררס במסגרת גביע ה-EFL. ב-2 ביוני 2017 ביגירימאנה חתם לשנתיים במאת'רוול. ב-15 ביולי 2017 ביגירימאנה ערך את הופעת הבכורה שלו בקבוצה במשחק גביע הליגה הסקוטי נגד קווינס פארק. ב-9 באוגוסט ביגירימאנה הבקיע את שער הבכורה שלו בקבוצה בניצחון 2-3 נגד רוס קאונטי. ב-31 בינואר 2019 ביגירימאנה חתם בהיברניאן עד לסיום העונה. ב-29 באוקטובר 2019 חתם לחודשיים בסוליהול מורס מהליגה החמישית באנגליה. בקיץ 2020, ביגירימאנה חתם בגלנטורן מליגת העל של צפון אירלנד. בקיץ 2022 חתם ביאנג אפריקנס מליגת העל הטנזנית. ביגירימאנה זכאי לייצג את רואנדה, בורונדי, מוצאיהם של הוריו ואנגליה. תחילה, ביגירימאנה קיבל זימון מרואנדה, לקראת גביע אפריקה בכדורגל עד גיל 20 בשנת 2013, אך לבסוף סירב. במאי 2013, זומן לנבחרת אנגליה, עמה השתתף בגביע העולם בכדורגל עד גיל 20. באוקטובר 2013, סירב לזימון מנבחרת בורונדי, עקב אי-יציבות פוליטית. אולם, ב-15 בנובמבר 2015 ביגירימאנה ערך את הופעת הבכורה שלו עבור בורונדי במסגרת מוקדמות מונדיאל 2018 נגד הרפובליקה הדמוקרטית של קונגו. המשחק הסתיים בתיקו 2-2, אך פיפ"א העניקה ניצחון טכני, עקב שיתופו הלא חוקי של ביגירימאנה. בקיץ 2019 ביגירימאנה, השתתף עם הנבחרת בגביע אפריקה לאומות 2019. קובנטרי סיטי גביע ה-EFL: 2016/2017 אישיים חניך העונה בפוטבול ליג צ'מפיונשיפ: 2011/2012 גאל ביגירימאנה, באתר Transfermarkt גאל ביגירימאנה, באתר Soccerway גאל ביגירימאנה, באתר BDFutbol גאל ביגירימאנה, באתר WorldFootball.net גאל ביגירימאנה, באתר National Football Teams גאל ביגירימאנה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאל ביגירימאנה".
Dirty Talk

"Dirty Talk" (בעברית: "דיבור מלוכלך") הוא סינגל שהוקלט על ידי הזמרת-יוצרת האמריקאית וינטר גורדון מתוך אלבום הבכורה שלה With the Music I Die. השיר יצא לאור ב-17 בפברואר 2010, כסינגל הראשון מתוך האלבום. עם יציאתו נכנס השיר אל המקום ה-1 במצעד המוזיקה האוסטרלי, וה-25 במצעד הסינגלים הבריטי. השיר נכתב על ידי וינטר גורדון עצמה, ביחד עם מייק קארן ופזמונאים נוספים, והופק על ידי יופיטר אייס. השיר מדבר על יחסי מין, דיבור ארוטי, סאדו-מאזו וכדומה. שמו "Dirty Talk" (בעברית: דיבור מלוכלך) הוא נוהג בו נעשה שימוש במילים ודימויים כדי להגביר את העוררות המינית. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר בוים על ידי הבמאי ארמן והופץ לראשונה ב-9 ביולי 2010. ליוטיוב עלה השיר מאוחר יותר בנובמבר 2010. בקליפ ניתן לראות את גורדון שרה את השיר, תוך שישנם קטעים בהן היא לא לובשת בגדים כלל. נכון לינואר 2022, מונה הצפיות של הקליפ עומד על כ-12 מיליון צפיות. מידע על היצירה "Dirty Talk" באתר מיוזיק בריינז מידע על הסינגל "Dirty Talk" באתר מיוזיק בריינז סרטון השיר "Dirty Talk" באתר יוטיוב Dirty Talk - Single by Wynter Gordon (באנגלית אמריקאית), נבדק ב-2019-06-28 Dirty Talk - Single by Wynter Gordon (באנגלית אמריקאית), נבדק ב-2019-06-28 Dirty Talk (Remixes) - EP by Wynter Gordon (באנגלית אמריקאית), נבדק ב-2019-06-28 australian-charts.com - Wynter Gordon - Dirty Talk, australian-charts.com www.officialcharts.com Diana Gordon – Dirty Talk (באנגלית), נבדק ב-2019-06-28 I wanna fight, all through the night, night, night, Genius (באנגלית) Dirty Talk, נבדק ב-2019-06-28 www.goingoutnyc.com(הקישור אינו פעיל) TVNeon (2010-11-16), Wynter Gordon - Dirty Talk (Official Video), נבדק ב-2019-06-28 www.auspop.com.au www.bpi.co.uk www.wyntergordon.com (ארכיון) Dirty Talk - Single by Wynter Gordon (באנגלית אמריקאית), נבדק ב-2019-06-28 Dirty Talk - EP by Wynter Gordon (באנגלית אמריקאית), נבדק ב-2019-06-28 perfectbeat.com, perfectbeat.com Dirty Talk - Single by Wynter Gordon (בAustralian English), נבדק ב-2019-06-28 Dirty Talk (Remixes) by Wynter Gordon (בAustralian English), נבדק ב-2019-06-28 Dirty Talk - Single by Wynter Gordon (באנגלית בריטית), נבדק ב-2019-06-28
רפאל רומו

רפאל אנריקה רומו פרס (בספרדית: Rafael Enrique Romo Pérez; נולד ב-25 בפברואר 1990) הוא כדורגלן ונצואלי המשחק בעמדת השוער באוניברסידד קאתוליקה דל אקוודור. רומו התחיל את הקריירה שלו במחלקת הנוער של אתלטיקו דה טורן, ממנה עבר ליאנרוס מליגת העל הוונצואלית. ב-15 ביולי 2009 רומו חתם באודינזה מהסרייה א'. ב-15 במאי 2010 רומו ערך את הופעת הבכורה שלו בנבחרת בהפסד 3-1 ללאציו. לאחר שבאודינזה מיעט לשחק, ב-18 בינואר 2011 הושאל לאסטודיאנטס מרידה עד לסיום העונה. בעונת 2011/2012 רומו לא שיחק ולו דקה אחת במדי אודינזה, ובקיץ 2012 חזר בשנית לוונצואלה, הפעם למינרוס בה שיחק שלוש עונות. באוגוסט 2015 הושאל לשתי משחקים בלבד לווטפורד מהפרמייר ליג, אחרי עונש ההרחקה של גיידריוס ארלאוסקיס. בקיץ 2016 רומו חתם בא.א.ל. לימסול מליגת העל הקפריסאית. בקיץ 2017 רומו חתם באפואל ניקוסיה. בינואר 2018 הושאל לבירסחוט וילרייק מליגת העל הבלגית. בקיץ 2018 חזר לאפואל, בה רשם באותה עונה 12 הופעות. ב-1 בספטמבר 2019 חתם לשנה בסילקבור מליגת העל הדנית. בקיץ 2020, רומו חתם בלוון מליגת העל הבלגית. ב-27 באפריל 2022 הצטרף לדי. סי. יונייטד מה-MLS. בצעירותו, רומו שיחק בנבחרת הנוער של ונצואלה. ב-20 באוגוסט 2008 רומו ערך את הופעת הבכורה שלו בנבחרת ונצואלה בניצחון 1-4 נגד סוריה. רומו נכלל בסגל הנבחרת בקופה אמריקה 2019. מדיה וקבצים בנושא רפאל רומו בוויקישיתוף רפאל רומו, באתר Transfermarkt רפאל רומו, באתר Soccerway רפאל רומו, באתר WorldFootball.net רפאל רומו, באתר National Football Teams רפאל רומו, באתר FootballDatabase.eu
מיטו אלגואס

מיטו אלגואס (שם מדעי: Mitu mitu) הוא מין של עוף טרופי דמוי-תרנגול ממשפחת ההוקיים אשר חי בעבר בצפון ברזיל במדינות פרנמבוקו ואלגואס. כיום המין נכחד בטבע והוא מצוי רק בשבי. קיימים רק 130 פרטים כאלה בשבי. בעבר הוא חי בכמויות גדולות סמוך ליערות החוף של תחומי תפוצתו והוא נצפה לאחרונה רק ב-1951. עם זאת מרבית האזור נהרס בידי חקלאות ומטעי קנה סוכר, כריתת היערות וגם עקב ציד שגררו את הכחדתו מהטבע. למיטו אלגואס נוצות שחורות בעלות גוון כחול כהה, מקור אדום בעל קצה עגלגל ומוגבה הדומה למקור תוכי, ציצה זקורה כחולה ואזור עור חשוף בצבע כחול-אפור באוזניו, דבר ייחודי למין זה. הוא בעל אזור שת ורגליים אדומות חזקות. אורך העוף 83–89 סנטימטרים (33–35 אינץ'). הזכרים מעט יותר גדולים וגם יותר צבעוניים מהנקבות הבהירות יותר. המיטו יכול לחיות בערך 24 שנים בשבי. מין זה קרוב למיטו מקור-תער והם התרבו ביניהם במקרים רבים. תחילה סברו שמדובר באותם מינים אך ההבדלים הגנטיים הוכיחו שמדובר במין אחר. כיום המיטו מצוי רק בשתי שמורות מבודדות ונפרדות בברזיל, בהן רק 130 פרטים בסך הכל. ישנם קשיים להחזיר את המיטו לטבע עקב ההרס של היערות באזורים בהם חי ובעיות בריאות שיכולות לחסל את העופות ששרדו. מדיה וקבצים בנושא מיטו אלגואס בוויקישיתוף מיטו אלגואס, באתר ITIS (באנגלית) מיטו אלגואס, באתר NCBI (באנגלית) מיטו אלגואס, באתר Animal Diversity Web (באנגלית) מיטו אלגואס, בבסיס הנתונים ARKive (באנגלית) מיטו אלגואס, באתר GBIF (באנגלית) מיטו אלגואס באתר הרשימה האדומה של IUCN
אל-מועז עלי

אל-מועז עלי זיין אל-עאבדין עבדאללה (בערבית: المعز علي زين العابدين عبد الله; נולד ב-19 באוגוסט 1996) הוא כדורגלן קטרי המשחק בא-דוחייל ובנבחרת קטר בעמדת החלוץ. עלי נולד בח'רטום שבסודאן בגיל צעיר היגר עם משפחתו לקטר. עלי התחיל לשחק כדורגל בקבוצת הילדים של אל-מסיימר, אליה הצטרף בגיל 3. כעבור 3 שנים הצטרף לאקדמיית אספירה. בקיץ 2013 הצטרף ללחוויאה וכעבור שנה הצטרף לאיופן. ביולי 2015, עלי הצטרף לקבוצת ל.א.ס.ק. לינץ מהליגה האוסטרית השנייה. ב-14 באוגוסט 2015 עלי ערך את הופעת הבכורה שלו בקבוצה בהפסד 2-1 לאוסטריה לוסטנאו. ב-27 בנובמבר 2015 הבקיע את שער הבכורה שלו בקבוצה בניצחון 0-4 נגד פלורידסדורפר. בינואר 2016 חתם בקולטורל לאונסה מהליגה השלישית בספרד. ב-3 באפריל עלי הבקיע את שער הבכורה שלו בקבוצה בניצחון 0-1 נגד ארנידנה, והפך לכדורגלן הקטרי הראשון שכובש באחת מן התחרויות הספרדיות. בקיץ 2016 עלי חזר לקטר וחתם בלחוויאה. ב-27 בספטמבר 2016 הבקיע את שער הבכורה שלו בקבוצה בניצחון 4-5 נגד אל-מוחיית'ר. בסיום העונה, עלי נבחר לכדורגלן הצעיר של העונה בליגת העל הקטרית, וזכה עם הקבוצה באליפות קטר. בקיץ 2017 התאחדה לחוויאה עם א-ג'ייש לקבוצת א-דוחייל ועלי הצטרף לקבוצה המאוחדת. עלי ערך את הופעת הבכורה שלו בנבחרת קטר במשחק ידידות שנערך בדצמבר 2013, אולם המשחק לא הוכר כמשחק רשמי על ידי פיפ"א. בשנת 2014 עלי היה שותף לזכייה של נבחרת הנוער בגביע אסיה בכדורגל עד גיל 19. בשנת 2015 השתתף עם הנבחרת בגביע אסיה בכדורגל עד גיל 20. ב-8 באוגוסט 2016 עלי ערך את הופעת הבכורה הרשמית שלו בניצחון 1-2 נגד עיראק. עלי נכלל בסגל הנבחרת לקראת גביע אסיה בכדורגל 2019. ב-13 בינואר הבקיע רביעייה בניצחון 0-6 נגד קוריאה הצפונית. עלי הצליח להבקיע את ארבעת השערים ב-51 דקות, ההספק השני בטיבו בתולדות גביע אסיה בכדורגל. עלי הבקיע 9 שערים בתחרות, והיה שותף לזכייה הראשונה של קטר בגביע אסיה ואף נבחר לשחקן המצטיין. זמן קצר לאחר הניצחון 0-4 נגד איחוד האמירויות הערביות, עטרה האחרונה לבית הדין של AFC, בטענה כי עלי אינו זכאי לייצג את קטר כיוון שלא נולד בקטר ועל פי תכנון AFC, עליו לחיות במדינה 5 שנים לאחר גיל 18 אם בכוונתו לייצג את הנבחרת. עלי, טען להגנתו כי משום שאמו נולדה בקטר, החוק לא חל עליו וזוכה מכל אשמה. עלי השתתף עם הנבחרת גם בהופעתה הראשונה של קופה אמריקה 2019. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. לחוויאה ליגת העל הקטרית: 2016/2017 א-דוחייל ליגת העל הקטרית: 2017/2018 גביע האמיר של קטר: 2018, 2019 הגביע הקטרי: 2018 נבחרת קטר גביע אסיה בכדורגל עד גיל 19: 2014 גביע אסיה בכדורגל: 2019 אישיים מלך השערים בגביע אסיה בכדורגל עד גיל 23: 2018 (6 שערים) מלך שערי גביע אסיה בכדורגל: 2019 (9 שערים) השחקן המצטיין של גביע אסיה בכדורגל: 2019 מדיה וקבצים בנושא אל-מועז עלי בוויקישיתוף אל-מועז עלי, באתר Transfermarkt אל-מועז עלי, באתר Soccerway אל-מועז עלי, באתר BDFutbol אל-מועז עלי, באתר WorldFootball.net אל-מועז עלי, באתר National Football Teams אל-מועז עלי, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
הוקו צינור כחול-חזה

הוקו צינור כחול-חזה (שם מדעי: Pipile cumanensis) הוא מין של עוף טרופי הדומה לתרנגול הודו, ממשפחת ההוקיים המצוי ביערות הגשם של אמריקה הדרומית. הוא מצוי בטבע בגיאנה ושכנותיה, סביב האורינוקו בוונצואלה ובדרום קולומביה ועד לצפון ברזיל ודרום פרו, בבוליביה ובפרגוואי. הוקו הצינור מגיע לאורך 69 ס"מ והוא בעל נוצות כחולות כהות עם ראש ועורף לבנים, עיניים אדומות קטנות ודלדל מתחת למקור . הוא בעל צוואר וזנב ארוכים יחסית, ובעל כנפיים קצרות, לבנות במרכזן. המקור לבן וצר כצבע הראש, ומסתיים בבליטה אפורה בקצה. הרגליים ורודות וחזקות, עם אצבעות ארוכות. בעונת הרבייה עוף זה מריע בקריאות עזות, בעודו מעופף בין הענפים. בשאר השנה הוא שקט בהרבה. ההוקו פעיל ביער בקבוצות של עד 12 פרטים, למעט בעונת הרבייה, אז הוא מסתובב בזוגות מונוגמיים. עוף זה נע בזריזות על הקרקע או על ענפי העצים ומחפש פירות או פרחים למאכל. הוא מעופף חלש למדי והוא עף רק בעת סכנה או כדי לגרש פולש. לא ידוע הרבה על חיי הרבייה שלהם. בתצפית מקולומביה נראו הוקוים מתרבים בפברואר ומקננים באזור מאי. הקן נבנה על הענפים הגבוהים בצמרת, והתטולה היא בדרך כלל שלש ביצים כחולות-לבנות. למין זה ישנם 2 תת-מינים: Pipile cumanensis cumanensis Pipile cumanensis grayi חלק מהחוקרים משייכים את המין הוקו צינור טרינידד (Pipile pipile) למין זה. מדיה וקבצים בנושא הוקו צינור כחול-חזה בוויקישיתוף הוקו צינור כחול-חזה, באתר ITIS (באנגלית) הוקו צינור כחול-חזה, באתר NCBI (באנגלית) הוקו צינור כחול-חזה, באתר Animal Diversity Web (באנגלית) הוקו צינור כחול-חזה, בבסיס הנתונים ARKive (באנגלית) הוקו צינור כחול-חזה, באתר GBIF (באנגלית) הוקו צינור כחול-חזה באתר הרשימה האדומה של IUCN
אטיבה האצ'ינסון

אטיבה האצ'ינסון (באנגלית: Atiba Hutchinson; נולד ב-8 בפברואר 1983) הוא כדורגלן עבר קנדי ששיחק בעמדת הקשר האחורי. האצ'ינסון נולד בברמפטון שבקנדה להורים ממוצא טרינידדי. במרץ 2001 נבחן בשאלקה 04 מהבונדסליגה. בקיץ 2002 האצ'ינסון חתם ביורק רגיון שוטרס מליגת העל הקנדית. במהלך השנה, חתם בטורונטו לינקס. בינואר 2003 האצ'ינסון חתם באוסטר מליגת העל השוודית. בתום העונה, ירדה הקבוצה לליגה השנייה, והאצ'ינסון חתם בהלסינגבורג תמורת כ-1.32 מיליון פאונד. בינואר 2006 האצ'ינסון חתם בפ.צ. קופנהגן מליגת העל הדנית. האצ'ינסון זכה עם הקבוצה 4 פעמים באליפות דנמרק. ב-15 בנובמבר 2010 האצ'ינסון נבחר לכדורגלן השנה בליגה והפך לקנדי הראשון שזוכה בתואר. בשנת 2014 נבחר לאחד מ-11 השחקנים האהובים בהצבעה שנערכה באתר הקבוצה. ב-22 באפריל 2010 האצ'ינסון חתם בפ.ס.וו. איינדהובן מליגת העל ההולנדית, אליה הגיע בהעברה חופשית. ב-14 באוגוסט 2010 האצ'ינסון ערך את הופעת הבכורה שלו בקבוצה בניצחון 0–6 נגד דה חראפסחאפ. ב-23 בינואר 2011 האצ'ינסון הבקיע את שער הבכורה שלו בקבוצה בניצחון 0–3 נגד פנלו. בעונת 2011/2012 האצ'ינסון סבל משתי פציעות: אחת בתחילת העונה כאשר שהה עם נבחרת קנדה, ובינואר של אותה עונה. כתוצאה מכך, נעדר מיותר ממחצית משלבי העונה. בעונת 2012/2013 עם הגעתו של מארק ואן בומל, האצ'ינסון הועבר לתפקד כמגן ימני. ב-30 ביולי 2013 האצ'ינסון חתם בבשיקטש מליגת העל הטורקית. ב-23 במרץ 2014 האצ'ינסון הבקיע את שער הבכורה שלו בקבוצה בניצחון 0–3 נגד אקהיסאר בלדייספור. בצעירותו, האצ'ינסון שיחק בנבחרת הצעירה של קנדה. בינואר 2003 האצ'ינסון ערך את הופעת הבכורה שלו בנבחרת קנדה במשחק ידידות נגד ארצות הברית. האצ'ינסון השתתף עם הנבחרת 6 פעמים בגביע הזהב: 2003, 2005, 2007, 2009, 2011, 2019. כהוא בן 39, העפיל ב-2022 האצ'ינסון למונדיאל בקטאר יחד עם נבחרתו. נכלל בסגל נבחרת קנדה לטורניר מונדיאל 2022. פ.צ. קופנהגן ליגת העל הדנית: 2005/2006, 2006/2007, 2008/2009, 2009/2010 הגביע הדני: 2008/2009 רויאל ליג: 2005/2006 פ.ס.וו. איינדהובן ליגת העל ההולנדית: 2011/2012 מגן יוהאן קרויף: 2012 בשיקטש ליגת העל הטורקית: 2015/2016, 2016/2017, 2020/2021 אישיים כדורגלן העונה בליגת העל הדנית: 2009/2010 כדורגלן השנה בקנדה: 2010, 2012, 2014, 2015, 2016, 2017 נבחרת השנה של צפון אמריקה: 2016 מדיה וקבצים בנושא אטיבה האצ'ינסון בוויקישיתוף אטיבה האצ'ינסון, ברשת החברתית אקס (טוויטר) אטיבה האצ'ינסון, ברשת החברתית אינסטגרם אטיבה האצ'ינסון, באתר Transfermarkt אטיבה האצ'ינסון, באתר Soccerway אטיבה האצ'ינסון, באתר WorldFootball.net אטיבה האצ'ינסון, באתר National Football Teams אטיבה האצ'ינסון, באתר FootballDatabase.eu פרופיל המאמן, באתר Transfermarkt Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)